PRITARTA

Lazdijų rajono savivaldybės tarybos

2021 m. d.

sprendimu Nr.



**Viešosios ĮSTAIGOS LAZDIJŲ ŠVIETIMO CENTRO**

**2021–2023METŲ VEIKLOS STRATEGIJA**

**Lazdijai, 2021**

Strategijos tikslas – efektyviai organizuoti Lazdijų švietimo centro veiklą.

**1. BENDRA INFORMACIJA APIE ĮSTAIGĄ**

#### Lazdijų švietimo centras – viešoji savivaldybės įstaiga. Įmonės kodas 195470645. Adresas: – Seinų g. 1, 67113 Lazdijai.

VšĮ Lazdijų švietimo centras (toliau – Centras) buvo įkurtas prie Lazdijų rajono savivaldybės administracijos Švietimo, kultūros ir sporto skyriaus 2001 m. rugsėjo  13 d. ir Lazdijų rajono savivaldybės tarybos sprendimu tapo savivaldybės biudžetine švietimo įstaiga, teikiančia mokytojų kvalifikacijos ir neformaliojo suaugusiųjų švietimo paslaugas. Nuo 2006 m. Centras tapo viešąja įstaiga.

 2013 m. kovo 29 d. Lazdijų rajono savivaldybės tarybos sprendimu Nr. 5TS-684 patvirtinti nauji Centro įstatai, pagal kuriuos Centras tapo **švietimo pagalbos įstaiga**, teikiančia ne tik neformaliojo suaugusiųjų švietimo, verslo informacijos, konsultacijų ir mokymo paslaugas,  bet ir pedagoginės psichologinės pagalbos mokiniui, mokytojui ir mokyklai paslaugas.

Centras yra LR Švietimo, mokslo ir sporto ministerijos **akredituota** institucija.

Centro strateginį veiklos planą tvirtina Lazdijų rajono savivaldybės taryba.

**II. APLINKOS ANALIZĖ**

**2.1.** **Išoriniai veiksniai**.

*Politiniai ir teisiniai veiksniai.* Centras savo veiklą planuoja, vadovaudamasis Lietuvos Respublikos švietimo įstatymu, Lietuvos Respublikos neformaliojo švietimo ir tęstinio mokymosi įstatymu, Lietuvos Respublikos viešųjų įstaigų įstatymu, Lietuvos Respublikos Vyriausybės nutarimais, švietimo, mokslo ir sporto ministro įsakymais, Lazdijų rajono savivaldybės strateginiais dokumentais, kitais teisės aktais, Centro įstatais ir veiklos planais.

*Ekonominiai veiksniai.* Centro veikla yra finansuojama iš dviejų svarbiausių šaltinių: savivaldybės biudžeto ir mokymo lėšų. Lėšos yra skirtos įstaigos savarankiškoms funkcijoms atlikti ir pedagoginei psichologinei pagalbai teikti. Papildomas Centro finansavimas – tai gautos pajamos už teikiamas mokymo paslaugas bei projektų lėšos.

*Socialiniai ir kultūriniai veiksniai.*

2021 m. sausio mėn. duomenimis Lazdijų rajone iš viso veikia 9 savivaldybės švietimo įstaigos (iš jų 2 su švietimo įstaigų skyriais).

Mokyklose mokosi 2307 mokiniai, dirba 224 mokytojai ir 23 pagalbos mokiniui specialistai, 7 direktoriai, 11 direktorių pavaduotojų. Pedagoginiams darbuotojams yra rengiamos kvalifikacijos tobulinimo programos, atsižvelgiant į šalies ir rajono švietimo prioritetus bei pedagogų bendruomenių profesinio tobulėjimo poreikius.

Centro duomenys rodo savivaldybėje augantį mokinių su spec. ugdymo(si) poreikiais skaičių, pedagoginių psichologinių konsultacijų bei vertinimo poreikio didėjimą. ITC Švietimo valdymo informacinės sistemos duomenimis, 2020–2021 m. m. Lazdijų rajono BUM bendrosiose klasėse buvo mokomi 587 mokiniai, turintys specialiųjų ugdymosi poreikių, iš jų 422 turintys kalbos ir kalbėjimo sutrikimus. Tai sudarė 25,4 proc. visų mokinių skaičiaus, besimokančių Lazdijų rajono BUM. Centre dirba 5 švietimo pagalbos specialistai.

Centro edukacinę, tęstinio profesinio ir bendrakultūrinio mokymo(si) veiklą lemia ir tokie išorės veiksniai, kaip populiacijos senėjimo tendencijos. Centras organizuoja ir koordinuoja Lazdijų Trečiojo amžiaus universiteto (toliau – TAU) veiklą, čia mokosi virš 100 senjorų.

*Technologiniai veiksniai.*Informacinės visuomenės tolygi plėtra yra vienas svarbiausių rajono vystymosi veiksnių. Siekiant teikti kokybiškas, prieinamas ir modernias, darbo rinkos poreikius atitinkančias edukacines paslaugas, būtina informacinių komunikacinių technologijų integracija į švietimo procesą. Todėl naujų informacinių technologijų panaudojimas, atvirų e-šaltinių plėtra ir suaugusiųjų skaitmeninio raštingumo kompetencijos tobulinimas tampa viena iš aktualių Centro veiklos sričių.

**2.2. Vidaus veiksniai.**

*Struktūra ir darbuotojai*. Centrui vadovauja direktorius, turintis 22 metų vadybinį stažą. Centre dirba 13 darbuotojų, iš kurių 10 turi magistro išsilavinimą, 2 aukštąjį, 1 – spec. vidurinį (valytoja) išsilavinimą. Darbuotojai kasmet tobulina profesinę ir bendrakultūrinę kompetenciją.

*Patalpos ir įranga*. Centras disponuoja patalpomis, esančiomis Seinų g. 1, Lazdijai ir Dzūkų g. 1, Lazdijuose. Patalpų būklė gera, kompiuterinė ir techninė įranga reikalinga mokymams organizuoti ir pedagoginei psichologinei pagalbai teikti pakankama, esant poreikiui atnaujinama.

* 1. **Stiprybių, silpnybių, galimybių ir grėsmių (SSGG) analizė**

|  |  |
| --- | --- |
| **STIPRYBĖS** | **SILPNYBĖS** |
| * Centras yra Švietimo, mokslo ir sporto ministerijos akredituota įstaiga, turinti teisę teikti kvalifikacijos tobulinimo paslaugas.
* Darbuotojai yra kompetentingi specialistai, nuolat besimokantys ir tobulėjantys, atviri naujovėms / pokyčiams, gebantys dalintis sukaupta patirtimi ir idėjomis.
* Didelė teikiamų paslaugų įvairovė *(ne tik švietimo paslaugos , bet ir daugiabučių namų atnaujinimo programos administravimas).*
* Aukšta kvalifikacijos tobulinimo programų kokybė ir prieinamumas.
* Švietimo pagalbos specialistų operatyvumas teikiant pagalbą specialiųjų ugdymosi poreikių turintiems vaikams, jų tėvams / globėjams / rūpintojams ir pedagogams; naujausių Lietuvoje adaptuotų ir standartizuotų mokinių psichologinio vertinimo metodikų naudojimas darbe.
* Projektų rengimo ir įgyvendinimo patirtis.
* Efektyvus bendradarbiavimas su rajono ir šalies, švietimo, kultūros, sporto įstaigomis;
* Funkcionali ir estetiška aplinka atitinka klientų ir darbuotojų poreikius;
* Geras įstaigos mikroklimatas.
 | * Siekiant patenkinti augančius švietimo pagalbos poreikius, trūksta švietimo pagalbos specialistų (ypač psichologo).
* Dėl didelio švietimo pagalbos specialistų darbo krūvio vykdant įvertinimo ir konsultavimo funkcijas, stokojama laiko vykdyti kitas deleguojamas funkcijas (projektai, paskaitos, prevencinės programos, profesinis orientavimas).
* Nepakankama mokinių pasiekimų ir mokyklų išorinio vertinimo duomenų analizė ir duomenų naudojimas mokytojų kvalifikacijos tobulinimo veikloje.
* Fragmentiškai vertinamas pedagogų kompetencijų tobulinimo poveikis pamokos organizavimo procesams ir mokinio pažangai.
* Trūksta tarpinstitucine partneryste grįstų projektų ir iniciatyvų.
* Nepakankamai ištirtas skirtingų organizacijų, verslo, skirtingų interesų ir amžiaus grupių gyventojų poreikis tęstiniam mokymui(si) ir kvalifikacijos tobulinimui.
 |
| **GALIMYBĖS** | **GRĖSMĖS** |
| * Tėvų įtraukimas ir jų skatinimas teikti pagalbą vaikui, turinčiam ugdymosi sunkumų.
* Plėtoti veiklą su vaikais, organizuojant ir vedant užsiėmimus vaikų socialinių įgūdžių ugdymo grupėse.
* Plėtoti bendravimą ir bendradarbiavimą su nevyriausybinėmis organizacijomis bei kitais neformaliojo suaugusiųjų švietimo tiekėjais.
 | * Suaugusiųjų švietimo centrų konkurencija ir labai didelė programų pasiūla mokytojams.
* Savivaldybėje daugėja vaikų su spec. ugdymosi poreikiais. Dėl specialistų stokos gali būti nepatenkinamas pedagoginės psichologinės pagalbos paslaugų poreikis.
* Gyventojų baimė ilgalaikiams finansiniams įsipareigojimams, nenoras renovuoti daugiabučius namus.
 |

**III. VIZIJA, MISIJA, VERTYBĖS, PRIORITETAI**

**MISIJA**

PUOSELĖJAME PAŽANGOS SIEKIANČIĄ ŠVIETIMO EKOSISTEMĄ

* skatinti ir remti bendruomenėse vykstančius kaitos bei tobulinimo(si) procesus, teikiant kokybiškas kvalifikacijos tobulinimo paslaugas, pedagoginę, psichologinę, informacinę, ekspertinę, konsultacinę ir kitą pagalbą.
* skatinti verslumą ir poreikį nuolat mokytis.

**VIZIJA**

Moderni, atvira kaitai ir aplinkai institucija, teikianti kokybiškas švietimo pagalbos ir edukacines paslaugas įvairių tikslinių grupių nariams.

**VERTYBĖS**

* Puoselėjame bendrumo ir bendradarbiavimo kultūrą;
* Profesionaliai veikiame ir su malonumu dalinamės;
* Rūpinamės paslaugų įvairove, kuriame ilgalaikę vertę kitiems;
* Atliepiame aktualų poreikį, ieškome naujovių.

**STRATEGINIAI PRIORITETAI**

1. Teikiamų paslaugų kokybės ir prieinamumo didinimas.

2. Tarpinstitucinės partnerystės stiprinimas.

**TIKSLAI IR UŽDAVINIAI**

1 Tikslas:

**Skatinti visą gyvenimą trunkantį mokymąsi, plėtojant neformaliojo suaugusiųjų švietimo paslaugų įvairovę ir didinant jų prieinamumą.**

Uždaviniai:

1.1. Tobulinti besimokančiųjų suaugusiųjų profesines kompetencijas, atsižvelgiant į jų poreikius bei į nacionalinius ir regioninius švietimo prioritetus;

1.2. Plėtoti „Nuo duomenų link sprendimų“ kultūrą, stiprinant duomenimis grįstos švietimo kokybės vadybos nuostatas;

1.3. Stiprinti tarpinstitucinę partnerystę teikiant kompetencijų tobulinimo ir švietimo pagalbos paslaugas.

2 Tikslas:

 **Didinti švietimo pagalbos prieinamumą.**

Uždaviniai:

2.1. Plėtoti ir gerinti pedagogines psichologines paslaugas;

2.2. Plėsti švietimo pagalbos paslaugų pasiūlą.

3 Tikslas:

**Mažinti daugiabučiuose namuose suvartojamos šiluminės energijos sąnaudas, gerinti Lazdijų rajono savivaldybės estetinį vaizdą ir gyvenamąją aplinką.**

Uždaviniai:

 Daugiabučių namų atnaujinimo (modernizavimo) programos administravimas.

4 Tikslas:

**Skatinti verslumą, užtikrinant mokymo(si) paslaugų pasiūlą / prieinamumą**

Uždaviniai:

Teikti mokymų paslaugas verslumo kompetencijų įgijimui / tobulinimui.

Centro 2021–2023 m. strateginis planas parengtas atsižvelgiant į Lazdijų rajono savivaldybės 2021–2027 metų strateginį plėtros planą; juo taip pat įgyvendinamas Lazdijų rajono savivaldybės 2021–2023 m. strateginio veiklos plano Kultūros ir turizmo plėtros programos 1 tikslas – „Teikti kokybiškas kultūros paslaugas bei skatinti kultūrines iniciatyvas“.

**IV. TIKSLŲ, UŽDAVINIŲ, PRIEMONIŲ, VERTINIMO KRITERIJŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** |
| 1. | **Tikslas. Skatinti visą gyvenimą trunkantį mokymąsi, plėtojant neformaliojo suaugusiųjų švietimo paslaugų įvairovę ir didinant jų prieinamumą.** | * **Kvalifikacijos tobulinimo programose dalyvavusių savivaldybės mokytojų dalis, 80 proc.;**
* **Neformaliojo suaugusiųjų švietimo projektuose dalyvavusių asmenų skaičiaus augimas, 10 proc.**
* **Trečiojo amžiaus universiteto dalyvių dalis, lyginant su visais savivaldybės gyventojais (65 metų amžiaus ir vyresni), 5 proc.;**
* **Trečiojo amžiaus universiteto dalyvių vyrų skaičiaus augimas, 100 proc.**
 |
| 1.1. | Uždavinys. Tobulinti besimokančiųjų suaugusiųjų profesines kompetencijas, atsižvelgiant į jų poreikius bei į nacionalinius ir regioninius švietimo prioritetus  |
|  | Įstaigos priemonės pavadinimas | Proceso ir (ar) indėlio vertinimo kriterijai ir mato vienetai | Vertinimo kriterijų reikšmės | Atsakingi vykdytojai | Asignavimai (tūkst. Eur) |
| 2020 m. faktas | 2021 m. | 2022 m. | 2023 m. | 2020 metais faktiškai panaudotos lėšos | 2021m. | 2022 m. | 2023 m. |
| 1.1.1 | Tikslinių grupių kompetencijų tobulinimo poreikių nustatymas ir analizė | Atliktų ir įvertintų kompetencijų tobulinimo poreikių tyrimų skaičius, vnt. | 2 | 2 | 2 | 2 | Direktorius, metodininkai | 8 | 8.5 | 9 | 9.5 |
| 1.1.2. | Pedagogų kvalifikacijos tobulinimo programų rengimas ir įgyvendinimas, diegiant inovatyvias mokymo metodikas | Pedagogų kvalifikacijos tobulinimo renginių skaičius, vnt. | 262 | 280 | 290 | 300 | Direktorius, metodininkai | 89 | 94 | 98 | 103 |
| Dalyvių skaičius, vnt. | 5375 | 5400 | 5500 | 5600 |
| 1.1.3. | Paskaitų ir kitų edukacinių veiklų organizavimas Trečiojo amžiaus universiteto dalyviams | Renginių skaičius, vnt. | 137 | 250 | 250 | 250 | Direktorius, metodininkai  | 7[[1]](#footnote-1) | 20 | 21 | 22 |
| 1.1.4. | Neformaliojo suaugusiųjų švietimo programų ir projektų, finansuojamų ES ir SB lėšomis rengimas ir įgyvendinimas  | Parengtų projektų skaičius, vnt. | 4 | 4 | 5 | 5 | Direktorius, metodininkai | 1 | 2 | 3 | 3,5 |
| 1.2. | Uždavinys.Plėtoti „Nuo duomenų link sprendimų“ kultūrą, stiprinant duomenimis grįstos švietimo kokybės vadybos nuostatas |
| 1.2.1 | Pedagogų kompetencijų tobulinimo poveikio stebėsenos (pamatavimo) sistemos sukūrimas[[2]](#footnote-2)  | Sukurta poveikio stebėsenos sistema, vnt. | 0 | 0 | 0 | 1 | Direktorius, metodininkai | 0 | 1 | 1.5 | 2 |
| 1.2.2 | Lazdijų švietimo centro veiklos įsivertinimas  | Atliktų veiklos įsivertinimų skaičius, vnt. | 1 | 1 | 1 | 1 | Direktorius, metodininkai | 11 | 11,5 | 12 | 12.7 |
| 1.3. | Uždavinys. Stiprinti tarpinstitucinę partnerystę teikiant kompetencijų tobulinimo ir švietimo pagalbos paslaugas |
| 1.3.1 | Tarpinstitucine partneryste grįstų projektų ir kt. programų iniciavimas ir rengimas | Parengtų projektų skaičius, vnt. | 1 | 1 | 1 | 1 | Direktorius, metodininkai, švietimo pagalbos specialistai | 7 | 7.3 | 7.7 | 8 |

|  |  |  |
| --- | --- | --- |
| 2. | **Tikslas. Didinti švietimo pagalbos prieinamumą** | **Laukiamas rezultatas** * **Vaikų gebėjimų ir pasiekimų vertinimų, lyginant su pateiktais prašymais, dalis 100 proc.**
* **Švietimo pagalbos specialistų konsultacijas gavusių asmenų dalis nuo poreikį pareiškusių, 100 proc.**
 |
| 2.1. | Uždavinys. Plėtoti ir gerinti pedagogines psichologines paslaugas  |
| 2.1.1 | Vaikų gebėjimų ir pasiekimų vertinimas, specialiųjų ugdymosi poreikių grupės, lygio nustatymas bei rekomendacijų dėl tolesnio ugdymo rengimas | Atliktų įvertinimų ir parengtų išvadų su rekomendacijomis skaičius, vnt. | 65 | 80 | 85 | 90 | Direktorius,švietimo pagalbos specialistai | 10 | 10.5 | 11 | 11.5 |
| 2.1.2 | Logopedo, specialiojo pedagogo, psichologo, socialinio pedagogo individualių ir grupinių konsultacijų teikimas tėvams, mokytojams, mokiniams | Individualiųkonsultacijų skaičius, vnt. | 1298 | 900 | 900 | 900 | Direktorius,švietimo pagalbos specialistai | 11 | 11.5 | 12.1 | 12.7 |
| Grupinių konsultacijų skaičius, vnt. | 13 | 15 | 15 | 15 |
| 2.1.3. | Specialistų, mokytojų, tėvų, mokslininkų ir kitų socialinių partnerių bendruomenės telkimas, rengiantis įtraukaus ugdymo pokyčiams Lietuvoje nuo 2024 m. | Renginių skaičius, vnt. | 0 | 2 | 2 | 2 | Direktorius,švietimo pagalbos specialistai, metodininkai | 5 | 5.3 | 5.5 | 6 |
| Dalyvių skaičius, vnt. | 0 | 200 | 150 | 150 |
| 2.2 | Uždavinys. Plėsti švietimo pagalbos paslaugų pasiūlą |
| 2.2.1 | Psichologo paslaugų teikimas | Įsteigtų papildomų psichologo etatų skaičius, vnt. | 1,25 | 2,25 | 2,25 | 2,25 | Direktorius | 19,3 | 23.3 | 24.5 | 26 |
| 2.2.2 | Kompleksinių paslaugų šeimai teikimas | Užsiėmimų dalyvių multisensoriniame kambaryje skaičius, vnt. | 0 | 500 | 550 | 600 | Direktorius,švietimo pagalbos specialistai | 21,4 [[3]](#footnote-3)  | 5 | 6 | 8 |

|  |  |  |
| --- | --- | --- |
| 3. | **Tikslas. Mažinti daugiabučiuose namuose suvartojamos šiluminės energijos sąnaudas, gerinti Lazdijų rajono savivaldybės estetinį vaizdą ir gyvenamąją aplinką** | * **Renovuotų daugiabučių namų dalis, 17,5 proc.[[4]](#footnote-4)**
 |
| 3.1. | Uždavinys. Daugiabučių namų atnaujinimo (modernizavimo) programos administravimas |
| 3.1.1 | Daugiabučių namų (atnaujinimas) modernizavimas | Renovuotų namų skaičius, vnt. | 3 | 0 | 3 | 2 | Direktorius,projekto vadovas | 26 | 27 | 28 | 30 |
| 3.1.2. | Investicinių planų rengimas  | Parengtų investicinių planų skaičius, vnt. | 1 | 2 | 2 | 2 | Direktorius,projekto vadovas | 0,7 | 2 | 2 | 2 |

|  |  |  |
| --- | --- | --- |
| 4. | **Tikslas. Skatinti verslumą, užtikrinant mokymo(si) paslaugų pasiūlą / prieinamumą** | * **Verslumo renginių dalyvių skaičiaus augimas, 60 proc.**
 |
| 4.1. | Uždavinys. Teikti mokymų paslaugas verslumo kompetencijų įgijimui/tobulinimui. |
| 4.1.1 | Mokymo(si) renginių verslumo kompetencijai įgyti ar (ir) stiprinti organizavimas | Suorganizuotų renginių skaičius, vnt. | 7 | 9 | 10 | 10 | Direktorius,metodininkai | 14[[5]](#footnote-5) | 15 | 16 | 18 |
| Dalyvių skaičius, vnt. | 122 | 150 | 200 | 200 |
| **Iš viso:** | **230,4** | **243,9** | **257,3** | **274,9** |

**V. VEIKLOS STRATEGIJOS ĮGYVENDINIMO PRIEŽIŪRA**

Centro direktoriaus sudaryta veiklos strategijos įgyvendinimo priežiūros darbo grupė stebi bei vertina, ar įgyvendinami strateginiai tikslai ir priemonės, ar metiniai veiklos planai dera su strateginiais tikslais ir priemonėmis, ar pasiekti laukiami rezultatai. Veiklos strategijos įgyvendinimo rezultatai pristatomi savivaldybės tarybai pateikiant metinę įstaigos veiklos ataskaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *Buvo skirta 20000 Eur* [↑](#footnote-ref-1)
2. *Priemonės tikslas-teigiami pamokos organizavimo procesų ir mokinio pažangos pokyčiai* [↑](#footnote-ref-2)
3. *Multisensorinis kambarys įrengtas Europos Sąjungos struktūrinių fondų bendrai finansuojamo projekto Nr. 08.6.1-ESFA-T-927-01-0307 „Suvokti pasaulį savaip – socialinių įgūdžių ir elgsenos ugdymas“ lėšomis.* [↑](#footnote-ref-3)
4. *Iš viso bus renovuotų namų nuo programos įgyvendinimo pradžios – 35 vnt.* [↑](#footnote-ref-4)
5. *Mokymai finansuojami projekto „Verslumo kompetencijų ugdymas“ LAZD-LEADER-1C-M-10-3-2019 lėšomis.* [↑](#footnote-ref-5)